52. ΑΠΟΦΑΣΙΣ ΣΥΜΒΟΥΛΙΟΥ ΕΞΩΤΕΡΙΚΟΥ ΕΜΠΟΡΙΟΥ Αριθ. 4202 της 28 Ιαν./9 Φεβρ. 1959 Περί παροχής εξουσιοδοτήσεως εις Υπουργόν Εμπορίου. Έχοντες υπ’ όψει τας διατάξεις: 1)Του Ν.Δ. 480/1947 «περί συστάσεως Διοικήσεως Εξωτερικού Εμπορίου» και 2)της υπ’ αριθ. 163/23.1.1958 πράξεως του Υπουργικού Συμβουλίου, απεφασίζομεν: Προκειμένου περί προμηθειών, περί ων η παρ. 1α της υπ’ αριθ. 163/23.1.1958 πράξεως του Υπουργικού Συμβουλίου, αξίας μέχρι δολλαρίων Η.Π.Α. 50.000 FOB, εξουσιοδοτείται ο Υπουργός του Εμπορίου όπως εγκρίνη, εις ας περιπτώσεις κρίνει τούτο σκόπιμον, την διενέργειαν αυτών δι’ απ’ ευθείας αγοράς άνευ προηγουμένης αποφάσεως ημών. Κυρούνται δια της παρούσης αι μέχρι σήμερον χορηγηθείσαι παρά του Υπουργού Εμπορίου εγκρίσεις προμηθειών δι’ απ’ ευθείας αγοράς άνευ προηγουμένης αποφάσεως ημών. Η παρούσα, ης η ισχύς άρχεται από σήμερον, δημοσιευθήτω δια της Εφημερίδος της Κυβερνήσεως. 25.Δ.α.50-52 Υπηρεσία Κρατικών Προμηθειών. 